DA    DA DA 
DA    DA  KOMMISSIONEN FOR DE EUROPÆISKE FÆLLESSKABER 
Bruxelles, den 22.7.2009 
KOM(2009) 402 endelig 
RAPPORT FRA KOMMISSIONEN 
TIL EUROPA-PARLAMENTET OG RÅDET 
om Bulgariens fremskridt inden for ramm erne af mekanismen for samarbejde og 
kontrol 
   
{SEK(2009) 1074}  
DA 2   DA RAPPORT FRA KOMMISSIONEN 
TIL EUROPA-PARLAMENTET OG RÅDET 
om Bulgariens fremskridt inden for ramm erne af mekanismen for samarbejde og 
kontrol 
1. INDLEDNING – KONTEKST OG METODOLOGI  
1.1. Formål:  
Da Bulgarien tiltrådte Den Europæiske Union i januar 2007 blev der oprettet en 
samarbejds- og kontrolmekanisme1, som skulle hjælpe den nye medlemsstat med at 
håndtere de behov, der var konstateret for vi dtrækkende retsreformer og bekæmpelse 
af korruption. Samarbejds- og kontrolmekani smen blev vedtaget ved en autonom 
kommissionsbeslutning, der er baseret på tiltrædelsestraktaten. Med den kan 
Kommissionen arbejde nært sammen med de bulgarske myndigheder på politisk og 
teknisk plan for at overvåge og evaluere  fremskridt og yde teknisk rådgivning og 
finansiel støtte. Og alle a ndre medlemsstater kan via de n følge og støtte udviklingen 
på disse områder i Bulgarien og yde både eksp ertise og finansiel st øtte. I interims- og 
årsrapporterne, som Kommissi onen udarbejder som led i mekanismen, vurderes de 
fremskridt, der er gjort, og det fastslås, hvad der stadigvæk mangler at blive gjort. 
Det skal hjælpe Bulgarien til at kunne prioritere, hvilke foranstaltninger der skal iværksættes, så landet kan opfylde de be nchmarks fuldt ud, der blev fastsat ved 
tiltrædelsen.  
Denne rapport indeholder Kommissionens vurde ring af de fremskridt, der er gjort for 
at opfylde benchmarkene side n den sidste årsrapport (fra  23. juli 2008). Ud fra denne 
vurdering rettes der også henstillinger ti l Bulgarien. I den ledsagende tekniske 
opdatering er anført Kommissionens detaljer ede vurdering af de fremskridt, der er 
gjort inden for hvert af benchmarkene. Rapporten er baseret på de regelmæssige input, som de bulgarske myndigheder blandt andet har givet som svar på detaljerede 
spørgeskemaer fra Kommissionen for hvert  enkelt benchmark. Kommissionen har 
fået hjælp af en række eksperter på hø jt niveau fra medlemsstaterne, og har også 
kunnet trække på dokumentation og input fra en lang række andre kilder. 
1.2. Benchmarkingmetode:  
Kommissionen anser alle benchmarkene fo r at være nært indbyrdes forbundne. Af 
dialogen med Bulgarien er det helt klart fr emgået, at fremskridt under et benchmark 
bidrager til fremskridt u nder et andet benchmark. Begrundelsen for samarbejds- og 
kontrolmekanismen er ikke, at der skal opstilles en tjeklist e, men at der skal udvikles 
et uafhængigt, stabilt retsvæsen, som er  i stand til at af sløre og sanktionere 
interessekonflikter, bekæmpe korruption på alle niveauer og effektivt gribe fat om 
organiseret kriminalitet. Derf or er det ikke Kommissionens mening, at benchmarkene 
                                                
 
1 Kommissionens beslutning 2006/929/EF af 13. d ecember 2006 om oprettelse af en mekanisme for 
samarbejde og kontrol vedrørende Bulgariens fremskridt med opfyldelsen af specifikke benchmarks på 
områderne retsreform og bekæmpelse af korruption (EUT L 354 af 14.12.2006, s. 58). 
DA 3   DA skal fjernes et efter et. Kommissionen vil snarere ar bejde sammen med Bulgarien, 
indtil mekanismen i sin helhed kan ophøre. 
2. REFORMPROCESSEN I BULGARIEN  
Resultater 
Som for tidligere år findes Kommissionens detaljerede vurdering af de fremskridt, 
der er gjort for at opfylde benchmarkene for samarbejds- og kontrolmekanismen, i den faktuelle opdatering, der er vedlagt som bilag til denne rapport.  I selve rapporten 
er der et resumé af de vigtigste resu ltater, som Kommissionen har konstateret, og 
henstillinger til, hvad Bulgarien skal gøre.  
Efter rapporten om samarbejds- og kontro lmekanismen fra juli 2008 og rapporten om 
forvaltningen af fællesskabsmidler i Bulgar ien skete der en hol dningsændring, og der 
blev en mere åben og direkte dialog på a lle niveauer med de bulgarske myndigheder. 
At der er omfattende organiseret krimin alitet og korruption bliver ikke længere 
benægtet, og der er visse bestræbelser i gang fra ankl agemyndigheden og retsvæsenet 
for at bekæmpe disse problemer Der er blevet  truffet en række foranstaltninger for at 
følge op på henstillingerne fra Ko mmissionen i den seneste vurdering. 
Kampen mod organiser et kriminalitet 
Bulgarien er begyndt at omst rukturere sin anklagemyndighed for at gøre den mere 
effektiv, og der er siden september 2008 især  blevet fokuseret på retsforfølgning af 
alvorlige kriminalitetssager.  
Med oprettelsen af fælles team mellem anklagemyndighed, politi, den nationale 
efterforskningstjeneste og stat sagenturet for national sikkerhed blev der opnået en 
bedre koordinering, og dette førte til mærkbare  fremskridt i efterforskningen af især 
svindel med EU-midler, hvilket  kom til udtryk i et stigende  antal efterforskninger og 
anklageskrifter. Oprettelsen af et permanent fælles team til bekæmpelse af forbrydelser mod EU's finansielle system er et fortræffeligt initiativ, da flere 
funktioner, opklaringsmetoder, specialviden  og undersøgelse af en særlig type 
kriminalitet hermed samles under en enkelt myndighed.  
Der er endnu ikke opnået samme effek tive organisatoriske struktur for anden 
organiseret kriminalitet, da de fælles team her opererer på ad hoc-basis. Disse ad hoc-team har dog allerede vist sig mere proaktive over for medlemmer af kendte 
grupper, der udøver organiseret kriminalitet. De første domfældelser er sket på 
baggrund af tilståelser og gennem en fo rkortet retsprocedure (fremskyndet 
procedure). Denne procedure fø rer dog ofte til en straf und er det i loven foreskrevne 
minimum, når tiltalte indrømmer kendsgern ingerne. Begge procedurer bliver nu 
anvendt proaktivt over for medlemme r af grupper, der udøver organiseret 
kriminalitet, for at løse problemet med den generelt manglende effektivitet i kriminalsager i Bulgarien. For første gang ha r disse procedurer fø rt til fængsling af 
enkelte medlemmer af kriminelle grupper, hvilket kan ses som et vigtigt signal til 
offentligheden om, at kendte kriminelle i kke længere står over loven. Med disse 
domfældelser kan det blive lette re at indefryse værdier og at foretage efterforskning i 
pengehvidvaskning, som igen kan føre til nye  domfældelser. Det bør dog overvejes, 
om brugen af tilståelser i tilfælde af organiseret kriminalitet generelt har en 
DA 4   DA tilstrækkeligt afskrækkende virkning. Derudove r bør det ikke afholde Bulgarien fra 
at sørge for et ret ssystem, som fungerer. 
Disse positive resultater skal  ses i lyset af, at drab med tilknytning til organiseret 
kriminalitet fortsætter, og at kendte krimine lle ikke bliver pågrebet. Der er brug for 
klare beviser på, at myndighederne og politiker ne helt utvetydigt går ind for at fjerne 
de grundlæggende årsager til problemet. Denne situation skaber utryghed og 
usikkerhed i administrationen, politiet og retsvæ senet. De kan ikke forventes at gå til 
kamp mod organiseret kriminalitet og korr uption, når signalerne fra myndighederne 
og den politiske ledelse ikke er på linj e med hinanden og helt klare. Det bør undgås, 
at deres prisværdige indsats betyder, at de bliver udsat for trusler og intimidering. 
Reformen af politiet fortsætter, men medarbejderstaben, strukturerne og 
procedurerne inden for det nyligt oprettede kriminalpoliti og politiets omorganiserede efterforsknings tjeneste har stadig brug for at blive konsolideret. Der 
er organisatoriske overlapninger i den nye  struktur, og derfor er der endnu ikke 
opnået større effektivitet i efterfor skningen af alvorlig kriminalitet. 
Kommissionen for indefrysning og konfis kering af værdier fra kriminalitet 
(CEPACA) har opnået betydeli gt bedre resultater siden midten af 2008, og der er nu 
over 130 sager, som venter på at blive afgj ort i retten. Selvom gældende retsregler 
tilsyneladende gør det muligt at indefryse værdier på det tidspunkt, hvor der indledes 
en officiel undersøgelse af for eksemp el pengehvidvaskning, ser det ud til at 
indefrysningen først praktiseres flere måne der inde i forundersøgelsesfasen eller på 
tidspunktet for domsafsigelsen, og at den derfor  mister det meste af sin operationelle 
virkning. Desuden er de i loven fastsatte be tingelser for indefrys ning af værdier alt 
for restriktive og står slet ikke i forhol d til kriminaliteten i Bulgarien. I november 
2008 blev der foreslået lovændringer, som skulle gøre indefrysningen og 
konfiskeringen af værdier mere effektiv, me n de blev forkastet af et bredt politisk 
flertal i parlamentet.  På grund af disse vanskelighed er er CEPACA også begyndt at 
benytte civilretlige kendelser om  konfiskering i sådanne tilfælde.  Men generelt 
undermineres CEPACA's arbejde al vorligt af smuthullerne i loven. 
Reform af retsvæsenet  
Alle de fremskridt, som gøres af anklag emyndigheden, for eksempel i bekæmpelsen 
af svig med EU-midler, vil være begrænse de, hvis ikke retsvæsenet bliver ændret 
yderligere og udviser mere vilje  til at gøre retssystemet effektivt. Der er stadig 
alvorlige betænkeligheder med hensyn til urimeligt lange sagsbehandlinger. Det skyldes i vid udstrækning den ekstremt fo rmelle strafferetsprocedure, en vis 
passivitet hos dommerne og de tilsyne ladende ubegrænsede muligheder i 
straffeloven, som tiltalte har for at bremse procedurerne.  
I mangel af passende lovgivnings initiativer til at afhjælpe  dette problem er der en 
arbejdsgruppe under det øverste retsråd, som har udarbejdet en detaljeret liste og 
analyse af specifikke sager. For hver enkelt sag er der blevet foreslået eller vedtaget 
foranstaltninger i form af anbefalinger so m skal fremskynde behandlingen af sager af 
stor offentlig interesse.  Der er tale om sager mod kendte personer, hvor 
sagsbehandlingen gentagne gange er bl evet trukket ud. Anbe falingerne fra det 
øverste retsråd indeholder forslag til lovæ ndringer (for eksemp el indførelse af 
bopælsregistrering) samt væ sentlige ændringer i domstol enes organisering og i 
DA 5   DA retspraksis. Retsrådets initiativ er prisværdigt, men nu må det vise sig, om 
anbefalingerne får nogen virkning, og om de bliver fulgt op.  
Den komplekse og formelle karakter, som st raffeproceduren har, er i sig selv en 
væsentlig årsag til retssystemets manglende effektivitet. Det tvinger efterforsknings- 
og anklagemyndighed til at anvende forenklede metoder til at indhente beviser og til 
at undgå komplicerede undersøgelser. Desuden er  denne formelle tilgang slet ikke en 
fordel for de tiltalte, fordi retshåndhæ velsesmyndighederne hele tiden bruger 
undersøgelsesteknikker, der griber dybt ind i privatli vet, eftersom "blødere" 
bevismidler ikke accepteres i retten. 
Det øverste retsråds inspektorat hat være t fuldt ud operationelt siden juni 2008 og har 
haft opmuntrende resultater med undersøgelser  af disciplinære overtrædelser og af 
systemiske svagheder inden for retspraksi s. Nogle af resultaterne har ført til 
forbedringer, især gennem den øverste appelrets fortolkende afgørelser.  
Den øverste appelret har også gjort en indsat s for at fremme en ensartet retspraksis 
gennem regelmæssige møder med regionale domstole. Endnu vigtigere er det, at 
appelretten har gjort aktiv brug af sine lovmæssige beføjels er til at udstede en række 
fortolkende afgørelser, so m er obligatoriske for hver enkelt domstol, og som kan 
sikre en ensartet a nvendelse af loven. 
Foranstaltningerne på lovgivningsområdet er  blandede og nogle gange i modsætning 
til hinanden: Der blev indført regler for at undgå, at tiltalte misbrugte deres 
rettigheder (bekendtgørelse om sygeorlov) , og for at øge straffen for svindel med 
EU-midler, men samtidig var forsømmels er, som kunne straffes med indtil 5 år, 
herunder forsømmelser, som var begået i et offentligt hverv inden juli 2008, ifølge en amnestilov undtaget fra strafforfølgelse. De tte er i strid med regeringens tilsagn om 
at ville fjerne korruption på alle niveau er, især hvad angår forsømmelser, som er 
begået i offentligt hverv.  
Ligeledes blev der af justitsministeriet gj ort nogle bestræbelser for at opstille en ny 
straffelov, men samtidig blev en lang række henstillinger om at forenkle den alt for formalistiske straffeprocedure, som va r vedtaget i 2006, ikke fulgt op. Selve 
straffeloven er forældet. Retssystemet udvi ser derfor fortsat væsentlige mangler, især 
i relation til den basale straffelovgivning, men også i re lation til anden vigtig 
lovgivning, for eksempel om konfiskation af  værdier fra kriminalitet. Manglen på 
initiativ fra lovgiverens side  hvad angår den basale krim inallovgivning er et stort 
problem. Den overdrevne formalisme inden for retspraksis, de offentlige myndigheders svaghed og mangel på ansvarlig hed generelt og manglen på initiativ i 
det strengt hierarkiske system skal korrige res ved en moderniser ing af lovrammerne, 
således at man undgår den langsomme be slutningstagning og at myndighederne får 
større ansvarsbevidsthed.  
Kampen mod korruption 
Siden sidste sommer har minist errådet taget skridt til at styrke den tværministerielle 
koordinering og til at igangsætte forberedel ser til en ny antikorr uptionsstrategi, som 
skal baseres på en evaluering og en høring af  interessenter. Desuden er der oprettet et 
centralt websted, hvor der kan indberettes korru ptionstilfælde (via et EU-finansieret 
projekt), således at klager kan indgives cen tralt mod alle institutioner og klagerens 
DA 6   DA stilling kan kontrolleres. Der er sørget for koordinering, kontrol, tekn isk støtte til alle 
regionale kontorer til bekæmp else af korruption og et netv ærk af inspektorater i alle 
ministerier.  
Samtidig er der brug for en mere proaktiv tilgang inden for sårbare områder og 
sektorer som sundhed eller uddannelse, for eksempel ved at udgive administrative 
retningslinjer om, hvordan disse risici ka n mindskes, og ved en strengere kontrol af 
regeloverholdelse. Der er en mærkbar ma ngel på initiativ inden for disse sårbare 
områder. Selvom der er talrige tegn på svig og korruption inden for det offentlige område (herunder skjulte fo rbindelser til organiseret kriminalitet), ser 
retshåndhævelsesinstanserne ud ti l at være tilbageholdende me d at tage initiativer, og 
de venter tilsyneladende, i ndtil en anden forvaltningsenhed formelt rapporterer om 
uregelmæssigheder, inden de starter en undersøgelse. Alt for få undersøgelser 
iværksættes på eget initiativ. De fleste in dledes på grundlag af en klage eller en 
administrativ note. Denne mangel på initia tiv inden for retshåndhævelse skyldes i vid 
udstrækning en passiv holdning og en begrænset politisk støtte til en proaktiv tilgang til at bekæmpe svig og korruption. Det bevi rker, at medarbejdere , der skal sørge for 
retshåndhævelse, føler sig usikre med hens yn til at starte en undersøgelse, hvis det 
kan føre til afsløring af korruption på hø jt niveau. På baggrund heraf kan Bulgarien 
overveje at indføre en specialiseret struktur  til retsforfølgelse og domfældelse i sager 
om korruption på højt niveau og organisere t kriminalitet. Sådanne strukturer må 
nødvendigvis være funktionelt og politisk uafh ængige af regeringen og have et klart 
mandat til at kunne handle proaktivt. 
3. B
ESKYTTELSESKLAUSULER  
I lyset af ovenstående rejser  sig spørgsmålet om, hvorvidt  beskyttelsesklausulen bør 
iværksættes. Under offentlige drøftelser  om samarbejds- og kontrolmekanismen er 
der ofte forvirring omkring dennes sandsynlige varighed og de tidsbegrænsede 
beskyttelsesklausuler, der er omhandlet i tiltrædelsestraktate n. Der er ikke nogen 
automatisk forbindelse mellem samarbejds- og kontrolmekanismen og beskyttelsesklausulerne i tiltrædelsestraktaten for Bulgarien. Beskyttelsesklausuler er standardelementer i tiltrædelsestraktater. Be skyttelsesklausulerne blev indført for at 
sikre, at det indre marked og området for frihed, sikkerhed og retfærdighed kunne 
fungere effektivt. De kan iværksættes in dtil udgangen af 2009, så anvendelsen af 
relevant fællesskabslovgivning kan suspe nderes midlertidigt, hvis det bliver 
nødvendigt. Kommissionen er  af den opfattelse,  at der ud fra ove nstående vurdering 
ikke er grundlag for at tage beskyttelsesklausulerne i brug.  
Samarbejds- og kontrolmekanismen er nu kommet ind i sit tredje år. Den blev ikke 
indført for en nærmere fastsat periode, da  den skulle ophøre, når alle benchmarkene 
var blevet opfyldt på tilfredsstillende måde. Det er klart, at opfyldelsen af målsætningerne for benchmarkene tager lang tid: det vil for eksempel tage tid at fjerne de grundlæggende årsager til korr uption og udrydde organiseret kriminalitet. 
Den form for tilbundsgående ændringer, de r er brug for, kan kun komme inde fra i 
det bulgarske samfund. Samarbejds- og kontrolmekanismen kan bruges som et redskab hertil. Den er ikke et  mål i sig selv og kan heller ikke erstatte de bulgarske 
myndigheders egen indsats for at tilpasse retssystemet og retspraksis til almindelige 
EU-standarder. 
DA 7   DA 4. KONKLUSIONER OG HENSTILLINGER  
Kommissionen har siden rapporte n fra juli 2008 set nogle nye  elementer i Bulgariens 
bestræbelser på at forbedre retsvæsene t og bekæmpe korruption. Der er tale om 
bestræbelser fra enkeltpersoner inden fo r anklagemyndigheden og retsvæsenet, som 
forsøger at løse strukturelle problemer. De fortjener at blive støttet i og få anerkendelse for deres indsats. Disse pr agmatiske skridt er med til at øge 
effektiviteten i retsvæsenet og styrke rets forfølgelsen, og de har i visse tilfælde 
kunnet dæmme op for korruption. 
Disse skridt er imidlertid begrænset til det tekniske niveau og har kun begrænset 
indvirkning. Selvom den større bevidsthed og  de individuelle ini tiativer skal hilses 
velkomne, bliver de ikke i tilstrækkelig gr ad bakket op med en bred politisk enighed 
eller en overbevisende strategi, der kan gøre kampen mod organiseret kriminalitet og korruption til en topprioritet for Bulgarien. Re sultatet er, at rets væsenet i Bulgarien i 
befolkningens øjne er langs omt, undertiden uretfærdigt og i nogle tilfælde genstand 
for indflydelse og indblanding. Desuden bliver de foranstaltninger, der træffes, anset 
for at være sammenstykket og for ikke at blive fulgt systematisk på alle niveauer. 
Det, der stadig mangler, er tilstrækkelig po litisk vilje til at finde  bredere initiativer, 
som kan danne en mere beslutsom, strategisk tilgang.  
Trods nogle opmuntrende pragmatiske skri dt, der kan gøre retsvæsenet mere 
effektivt, og som mere aktivt kan bekæmpe korruption og organiseret kriminalitet, er der mange problemer, som den bulgarske rege ring må sørge for at få løst hurtigst 
muligt. 
Ud fra den seneste vurdering, som Kommissi onen har foretaget, opfordres Bulgarien 
til at iværksætte foranstaltninger inden for følgende områder:  
Organiseret kriminalitet og kampen mod korruption:  
• Der udvikles en integreret strategi m od organiseret kriminalitet og korruption. 
• Ad hoc-strukturen i de fælles team til efterforskning af organiseret kriminalitet 
gøres permanent.  
• Der oprettes specialiserede str ukturer til retsforfølgelse og domfældelse i sager om 
korruption på højt niveau og organiseret kriminalitet, som er funktionelt og 
politisk uafhængige. 
• Alle administrative myndigheder med kontro lfunktioner foretager på eget initiativ 
flere proaktive undersøgelser af korruption.  
• Der sørges for en effektiv genne mførelse af den seneste lov om 
interessekonflikter, ved at der udarbejdes retningslinjer og et centralt 
indberetningssystem. 
• På horisontalt plan overvåges det, hvordan lovene til be kæmpelse af korruption og 
organiseret kriminalitet virker, og i givet fald ændres lovgivningen. 
• Systemet til indefrysning/konfiskering af værdier fra kriminelle  aktiviteter gøres 
mere effektivt. 
DA 8   DA • Kapaciteten hos det øverste inspektorat og inspektoraterne i ministerier og 
agenturer styrkes, og de får mandat til at handle proaktivt med identifikation og 
afhjælpning af sårbare områder. 
• De 28 regionale antikorruptionsråd styrkes sammen med civilsamfundet. 
• Der indføres en bedre administrativ ordni ng til beskyttelse af whistle-blowers.  
• Det overvåges nøje, hvilke fremskridt der gøres i kampen mod korruption på 
centralt og lokalt niveau, i de n tværministerielle gruppe.  
Retsvæsenets effektivitet: 
• Der foretages en proaktiv identifikati on og analyse af uensartet anvendelse af 
loven og indhentes flere fortolke nde afgørelser af højesteret. 
• Der arbejdes videre med den planlagte fuldstændige ændring af straffeloven. 
• Det overvejes at foretage en gennemgribe nde reform af strafferetsplejen for at 
forenkle strafferetsprocedurer og minds ke den overdrevne formalisme.  
• Advokaternes anbefalinger til at fo rbedre praksis under den gældende 
strafferetspleje gennemføres hurtigst muligt.  
• Alle anbefalinger fra det øverste retsråd vedrørende den langsomme behandling af 
straffesager gennemføres, og overvågningen udvides systematisk til alle relevante 
sager. 
• Brugen og indvirkningen af fr emskyndede procedurer (lav ere straf mod tilståelse) 
og tilståelsessager overvåges. 
• Det kontrolleres, at alle domstole overhol der kravet om at offentliggøre alle 
domsafsigelser. 
• Der sørges for en objektiv vurdering af alle dommeres præstationer, og 
bekendtgørelsen med regler og kriterier for det øverste rets råds udnævnelser 
revideres. 
• Modstridende praksis i det øverste retsråd i disciplinærsager analyseres og fjernes. 
• Der sørges for en hurtig, effektiv opføl gning af anbefalingerne fra det øverste 
retsråds inspektorat.  
Kommissionen opfordrer Bulgar ien til at fortsætte med sin reformproces og til at 
gennemføre de her fremsatte henstillinger.  Kommissionen vil støtte og overvåge de 
fremskridt, der gøres i forhold hertil i de t kommende år. Der skal fortsat presses på 
for at opnå resultater, og Kommissionen opf ordrer også de andre medlemsstater til 
fortsat at bistå Bulgarien og hjælpe lande t med at gøre fremskridt. Kommissionen vil 
for sin del fortsætte med at støtte Bulgar ien i dets bestræbelser gennem politisk og 
teknisk dialog og med passende eksp ertise, hvor det er nødvendigt. 
Fremtidsperspektiver: 
Denne rapport viser, at der på teknisk plan er taget nogl e skridt for at følge op på 
henstillingerne i Kommissionens rapport fra juli 2008. Der er skabt en dynamik, som 
er ved at give de første resultater. Me n der er brug for mere  væsentlige resultater 
inden for retsforfølgelse og domfældelse i sager om korruption på højt niveau og 
DA 9   DA organiseret kriminalitet, hvi s der skal opnås varige ændringer i Bulgarien. Der er 
stadig ikke påbegyndt en gennemgribende re form af retsvæsenet. Det kræver en 
langsigtet, entydig politisk vilje. Ef ter Kommissionens opfattelse fungerer 
mekanismen som et hjælpemiddel, der skal bibeholdes, indtil disse reformer er blevet gennemført. Kommissionen vil derfor  i sommeren 2010 vurdere de videre 
fremskridt.